Tifinaɣ seg tallin tiqburen, maci almi d ass-a i d-tban, tella tettwassen s yisem (talibit), ticraḍ-is mazal ddrent ar ass-a, d ayen ara d-nemlil deg talɣiwin tipigrafiyin yettwajerden ɣef yiẓekwan (Haddadou, 2011 :15)2. Tira talibit-a tettuɣal ɣer useggas 1631 i tettwaru i tikkelt tamezwarut, akken d-qqaren s iḍewḍan n uglizi (Thomas dAcors), yura aḍris n ubuddu i ugellid amaziɣ Masensen sɣur mmi-s, aya negmer-it-d seg useggas 183 send talallit n Sidna Ɛisa. Seg tallit-a ɣer da, aṭas n leqdicat d yinadiyin i yettwaxedmen ɣef tira talibit, ladɣa (Fevreier, 1956 ; Prasse, 1972 ; Chaker, 2000).